Cali

**Cali**, oficialmente, **Santiago de Cali** e a terceira cidade máis poboada de Colombia. Está situada na rexión Sur del Valle del Cauca, entre a cordilleira occidental e a cordilleira central dos Andes. A cidade forma parte da Área Metropolitana de Cali, xunto cos concellos achegados a esta. Foi fundada o 25 de xullo de 1536 por Sebastián de Belalcázar, o que a converte nunha das cidades máis antigas de América.

A cidade é un dos principais centros económicos e industriais de Colombia, ademais de ser o principal centro urbano, cultural, económico, industrial e agrario do suroccidente do país e o terceiro a nivel nacional. Como capital departamental, acolle as sedes da Gobernación del Valle del Cauca, a Asemblea Departamental, o Tribunal Departamental, a Fiscalía Xeral, Institucións e Organismos do Estado, tamén é a sede de empresas oficiais como a municipal EMCALI.

É o principal centro deportivo de Colombia, salientando a organización de importantes eventos deportivos como os Xogos Panamericanos de 1971 e os Xogos Mundiais de 2013. É coñecida como «a capital mundial da salsa».

## Etimoloxía 
A cidade ten un nome composto como case todas as fundacións españolas en América. ***Santiago*** (un dos nomes máis difundidos no continente grazas ás devocións de Santiago de Compostela en España), fai honra ó Apóstolo Santiago. Cali fundouse o 25 de xullo, día no que se celebra a data do Apóstolo Santiago. Por iso se lle deu este nome á cidade. O nome de *Cali*, en troques, ten varias lecturas: pode provir da lingua paez *Caly* (tecido sen agullas) ou se cadra fai alusión a un dos pobos amerindios ou ó nome que daba á rexión e a un río ó sur da cidade, *Lili* (en paez, "húmido"). especialmente se se segue o antigo dicionario de Eugenio del Castillo y Orozco.

## Xeografía 
[miniatura|esquerda|600px|Panorámica [Farallóns de Cali.]]

### Localización 
A cidade atópase no departamento de Valle del Cauca. Xeograficamente, Cali está no val do río Cauca, o segundo en importancia do país. Á altura de Cali, este val ten 35 quilómetros de ancho e a zona urbana está sobre a beira occidental do río. A parte occidental da cidade atópase custodiada polos Farallóns de Cali, que forman parte da cordilleira occidental dos Andes colombianos.

### Clima 
O clima é de sabana tropical. A cordilleira Occidental bloquea as frontes de aire húmido provenientes do océano Pacífico, aínda que é notable que a airexa mariña chega até a cidade. A cordilleira occidental ten 2&nbsp;000&nbsp;m de altitude no norte da cidade e acada os 4&nbsp;000&nbsp;m no sur. Isto fai que a rexión suroccidental sexa máis chuviosa que a noroccidental. As precipitacións anuais van dende os 900&nbsp;mm nas zonas máis secas até os 1.800&nbsp;mm nas zonas máis chuviosas, con 1.000&nbsp;mm sobre a maior parte da área Metropolitana de Cali. A temperatura media é de 23.1&nbsp;°C (73.6&nbsp;°F) cunhas mínimas de 15&nbsp;°C (66&nbsp;°F) e unhas máximas de 32&nbsp;°C (86&nbsp;°F), cun máximo absoluto de 36&nbsp;°C e mínimo absoluto de 13&nbsp;°C. As estacións secas van de decembro a febreiro e de xullo a agosto, e a estación de chuvias de marzo a maio e de setembro a novembro.

A temperatura máis alta rexistrada en Cali foi de 39&nbsp;°C o día 16 de agosto de 1979, e a máis baixa foi de 4&nbsp;°C o 18 de xuño dese mesmo ano. Cali só rexistrou dúas veces acumulación de neve, nos anos 1979 e 1983.

## Notas 
## Véxase tamén 
### Ligazóns externas 
* Páxina oficial